
Estrenada  ab  extraordinari  èxit  en  lo  TEATRO  DEL  ODEON , 

BARCELONA. 

ARXIU  CENTRAL  LÍRICH-DRAMÀTICH  DE  RAFEL  RIBAS, 

carrer  de  la  Unió,  número  5,  pis  3.» 

PERSONATJES.  ACTORS. 


CARMETA Donya  Eafela  Arquer. 

PASCUAL Don  Jaume  Molgosa. 

LLUÍS.  „     Joseph  Vinyals. 


Ningú  podrà  tradúhir,  representar  ni  reimprimir  aquesta  joguina 
seus  permís  de  sòn  autor. 

Lo  director  del  <  CENTRO  DE  ADMINISTRACIONS  es  1*  únich 
encarregat  d'  aquesta  obra,  y  ab  ell  deuran  entèndrers'  tots  los 
teatros  y  societats  particulars  que  vulgan  representaria. 

Quedan  reservats  tots  los  drets. 


BARCELONA. 

IMPREMPTA  D'  ESPASA  GERMANS  Y  SALVAT, 

Carrer  de  las  Corts,  número  223. 

^í  vostè  que,  al  llegir  la,  -present 
obreta,  me  anima  cl  seguir  cscribint 
pera  lo  teatro ,  dcclj  dedicaria.  "Lo 
nom  de  vostè,  escrit  en  sas  primeras 
pacjinas,  li  dara  lo  valor  de  c/ue  careix. 
Xal  com  es,  acceptila  com  d  petita 
mostra  de  estima  v  aqra])iment  de 

ACTE  ÚNICH. 


La  escena  representa  un  quarto  pobre,  sota  taulada.  Una  sola  porta 
al  fondo.  Finestra  practicable  à  la  dreta.  Primer  terme  una 
taula  y  dos  cadiras ,  de  las  quals  una  coixa.  A  la  esquerra  un 
catre  y  un  llit  arreglat  à  terra.  Un  caballet  de  pintor,  quadros, 
un  mal  bagul ,  una  guitarra ,  etc.  Mòlta  misèria. 


ESCENA  PRIMERA. 

LLUÍS,  ab  màniga  d,e  camisa  y  pantuflas  sentat,  escribint. 

No  hi  ha'mès,  per  mès  que  pensi 

no  puch  trobà  '1  consonan. 

Està  vist ,  no  estich  de  vena  , 

valdrà  mès  deixarho  estar.        fS'  aixeca.) 

Quant  la  desgracia  s'  empenya 

ab  una  cosa ,  no  hi  ha 

qui  logri  sortí  ab  la  seva, 

tots  los  mals  vénen  plegats. 

Tinch  escrita  una  comèdia 

ab  prous  penas  y  traballs  , 

y  estant  à  1'  última  escena 

no  puch  deixarho  acabat ! 

Y  sense  axó,  no  hi  han  quartos, 

qu'  es  lo  mès  crítich  del  cas. 

; Quartos  !  Sinònim  de  vida, 

de  gresca,  de  llibertat ; 

nom  que  'm  robas  la  esperansa, 

pus  veig  la  realitat 

mès  que  may  negra  y  confosa , 

mès  enredada  que  may. 

;  Inspiram  ,  vina  en  ma  ajuda 

dèu  dels  poétas  tronats, 

si  no  vols  que  un  tèu  deixeple 

avuy  se  mori  de  fam  !  '  (Transició.) 

Ja  deuhen  ser  prop  las  onze 

y  en  Pascual  no  s'  ha  acostat. 

També  tè  unas  ocurrencias 

mòlt  bonàs  lo  mèu  company  ; 

estem  los  dos  sense  un  cèntim 

y  se  li  acut  d'  anà  al  ball, 

empenyant ,  per  comprà  '1  títol, 

un  sobretodo  tronat , 

ab  mès  greix  y  solfas ,  qu'  una 

sotana  de  capellà. 

L'  últim  vestit  que  'ns  quedava  , 

prometentme  un  esmorsar 

en  cambi ,  que  à  fé  vindria 

allò  que  se  'n  diu,  pintat, 

perquè  fa  aquellas  vint  horas 

que  nò  he  fét  anà  'Is  caixals... 

però  axó  si,  en  quant  m'  hi  posi 

ni  deixo... 


ESCENA  II. 


LLUÍS ,  CABMETA. 


Garmeta.  (Entrant.)    gSe  pot  entrar? 
Lluís.        ( Un  cop  dins.  ;  Quina  sorpresa ! 

;Quin  pamet !  M'  ha  deixat  blau.) 

èSe  pot  saber...  (jVal  un'  índia! ) 

à  que  dech  la  sort  tan  gran 

de  véurerla?...  (i Qui  s"  esplica? 

(Arreglantse  la  corbata,  cabells,  etc.) 

Ni  paraulas  puch  trobar.) 
Carmeta.  Jo  sò  la  seva  vehina , 

visch  à  sota  à  ne  '1  pis  quart. 

Venia  perquè  'm  desfés 

la  corda  del  pou ,  qu'  està 

enganxada  à  la  finestra... 
Lluís.        Tot  seguit... 

Carmeta.  Jo  ja  he  cridat , 

mes  com  ningú  'm  responia 

m'  he  decidit  à  pujar. 
Lluís.        Ja  sab  que  'n  qualsevol  cosa 

serà  pera  mi  un  gust  gran... 
Carmeta.  Gracias. 
Lluís.  Segui...  (Y  altre  es  coixa.) 

(Oferintli  una  cadira.) 
Carmeta.  Sento  haverlo  molestat... 
Lluís.        jVol  callar?        (Arregla  lo  de  la  finestra.) 
Carmeta.  Vinch  en  mal'  hora, 

vostè  's  vestiria... 
Lluís.  Ca , 

mòlt  al  contrari,  (quin  griso 

bufa),  la  corda  està  ja... 

( i  y  J°  1ue  n0  tinch  mès  roba  ! ) 

(Tanca  la  finestra.) 
Carmeta.  Miris  que  's  va  à  constipar. 
Lluís.        Ca,  si  de  calor  m'  ofego... 
Carmeta.  Caló  '1  Febrer,  ja  es  estrany. 
Lluís.        Vull  dir  que  prop  de  vostè... 

(ja  diré  algun  disbarat), 

vostè  ha  encès  dins  de  mon  pit 

un  brasè,  lo  cor  està 

tan  calent ,  que  tot  me  crema. 
Carmeta.  Posi  '1  en  fresch,  axó  ray! 
Lluís.        No  sè  ,  quant  mès  me  la  miro... 

jo  la  conech...  y  no  caych... 

^fòra  indiscret  preguntarli?... 
Carmeta.  ^D'  hont  me  coneix?  Com  ja  fa 

temps  que  traballo  al  téatro, 

vot  haurà  vist,  es  natural... 
Lluís.        Tè  rahò,  no  'n  conech  d'  altre, 

li  aplaudida  mès...  es  clar. 
Carmeta.  Es  favor... 
Lluís.  Es  sols  juslicia. 

Carmeta.  Gracias.  (Qu'  amable.)  Me  'n  vaig 

qu  es  tart. 
Lluís.  è.Tant  prompte  ? 

Carmeta.  Sí,  tinch 

mòllas  cosas  qu'  arretglar... 
Lluís.        j, Si  volgués  ferme  un  favor?... 

Carmeta 

Si  es  qu'  està  en  la  meva  mú... 

Lluís. 

He  escrit  à  ratos  perduts 

una  comèdia,  y  es  ja 

1'  hora  qu'  estant  acabada 

necessito,  es  natural , 

qui  influeixi  ab  1'  empressari 

pera  poderla  entregar. 

Y  si  vostè  fòs  tant  bona 

que  parlés  per  mi... 

Carmeta. 

Axó  ray. 

Cregui  que  ho  faré  gustosa  ; 

dintre  un  moment  ja  estarà 

cumplert  1'  encàrrech ,  avuy 

justament  tenim  ensaig... 

Lluís. 

Vaig  à  posarli  una  nota...        (Escrihint.) 

Carmeta. 

No  sabia  qu'  estès  tant 

à  la  vora  de  un  poeta. 

Lluís. 

Poeta  no  ,  aficionat. 

Carmeta. 

La  modèstia  no  es  de  moda. 

Lluís. 

Tantas  gracias  y  aquí  està. 

(Dantli  un  paper. 

Carmeta 

Però  exigeixo  una  cosa. 

Jo  també  vull  pendre  part 

à  la  comèdia. 

Lluís. 

Ab  mòlt  gust  ; 

me  farà  un  favor  mòlt  gran. 

Carmeta 

Ja  'ns  veurem  un'  altre  estona 

y  'n  parlarem ,  ara  es  tart. 

Passiho  bè. 

Lluís. 

No  tinch  de  dirli 

que  mani  de  mi  y  qu'  està 

à  casa  seva.                     ( Acompanyantla.) 

Carmeta 

Agraheixo... 

no  's  molesti.                              (Se  'fi  va.) 

Lluís. 

i  Vol  callar? 

ESCENA  III. 

lluís. 

No  va  pas  tant  malament 

la  cosa  ;  j  y  jo  que  'm  queixava  ! 

Velaquí  que,  ab  un  moment, 
trobo  un  apovo  influyent 
quant  menos  me  1'  esperava. 
;Y  qu'  amable  y  servicial 
es  la  vehina  ;  y  que  guapa  ! 
Ab  un  garbo  y  una  sal... 
y  que  '1  sèu  apoyo  ,  val 
mès  qu'  absolució  de  Papa. 
Ara  si  aquell  tabalot 
vingués  me  'ri  'niria  ab  ella... 
j  Quin  dimontri  de  xicot ! 
Sempre,  per  ma  mala  estrella  , 
m'  bo  ha  de  vení  à  enredà  tot. 
Pregunteuli,  ara,  que  fa; 
si  acostuma  à  durà  un  ball 
fins  1'  endemà  ?  ;  Si  n'  hi  ha 
per  tirarlo  escala  avall 
en  quant  s'  arribi  à  acostà ! 

ESCENA  IV. 

LLTJIS ,  PASCUAL. 


(Pascual  entra  correns,  deixantse  caure  d  la  cadira,  tot 

fatigat.  Va  tot  brut  y  estripat,  ab  lo  barret  xafat.) 
Pascual,   j  Al  fi  ! 
Lluís.  èQué  hi  ha?  Parla,  acaba; 

é,qué  t'  ha  passat ,  desditxat? 

j  Y  la  roba,  ab  quin  estat !... 

L'  únich  vestit  que  ns  quedava. 

&Qué  has  fèt? 
Pascual.  No  ho  vulguis  saber. 

j  Dèu  mèu ! 
Lluís.  ;  Tot  malmès ,  romput ! 

èQué  ha  passat?  ^T  has  tornat  mut? 

Esplícat. 
Pascual.  Dèixam  primer 

reposar,  no  sè  1  que  "m  faig. 
Lluís.        No  'm  fassis  està  ab  neguit. 
Pascual.   ;Dèu  mèu,  Dèu  mèu,  quina  nit! 
Lluís.        Esplícat. 
Pascual.  A  n'  axó  vaig. 

Entro  al  ball ,  plé  d'  ilusions, 

creyent  conquistarlio  tot. 

j  Quanta  gent !  ;  Quin  alborot ! 

Sento  tocà  uns  rigodons, 

busco  entre  aquell  esgabell 

Idipareja  ,  y  al  moment 

cap  à  ballar  falta  gent ; 

però  'm  topo  ab  un  parell 

que,  sense  estrafer  la  veu 

ni  sense  cap  deferència, 

1'  un,  demana,  ab  insolència, 

un  compte  que  se  li  déu, 

y  diu  1'  altre,  don  Llüis  , 

que  ,  si  avuy  no  tè  cobrats 

tots  los  lloguers  atrassats, 

nos  farà  treure  del  pis. 

Pera  escapar  de  sas  grapas 

me  'n  enfilo  al  restaurant 

y  'm  trobo  à  n'  en  Pep ,  sopant 

ab  unas  noyas  mòlt  guapas... 

modistas ,  si  no  m'  enganyo  ; 

me  convidan  à  sopar, 

y  axó  si ,  no  'm  faig  pregar 

gayre,  accepto  y  m'  afanyo 

à  menjar  tot  lo  que  puch, 

perquè  'Is  sopars  passan  alts, 

ni  dono  temps  als  caixals, 

tanta  es  la  gana  que  duch. 

Trecli  lo  ventre  de  mal  any, 

ostras,  pollastres  trufats... 

deixo  'Is  plats  tots  escurats 

y  vinga  veure  Champagne. 

A  n'  axó,  en  Pep  fa  present 

que  ha  dat  cita  ab  un  amich... 

diu  que  1'  esperem  un  xich 

qu'  es  qüestió  sols  de  un  moment, 

se  'n  và  y  'm  deixa  entaulat 

rosegant  1'  últim  bossí, 

tot  mòtxu  ; pobre  de  mi! 

perquè  encara  no  ha  pagat 

lo  gasto  y  no  tinch  ni  un  ral ; 

procuro  donchs  fè  '1  cap  viu 

perquè  à  veus  lo  cor  me  diu 

que  allò  tè  d'  acabar  mal. 

Passa  un  quart,  passa  mitx'  hora 

y  '1  tal  Pep  no  compareix ; 

per  minuts  la  angunia  'm  creix, 

ja  voldria  trobarm'  fora. 

No  ve\ent  cap  desenllas 

decent,  escaparme  intento, 

però  al  sè  à  la  porta,  sento 

que  m'  estiran  per  un  bras, 

era  '1  mosso,  que  ,  ab  1'  instint 

natural  à  tot  íbndista, 

ja  no  'm  perdia  de  vista 

lo  mèu  apuro  advertint. 

Me  vè  reclamantme  '1  compte  , 

jo ,  que  de  pagà  estich  lluny, 

li  arrimo  un  fort  cop  de  puny 

per  ferme  entendre  mès  prompte. 

Axó  tal  gresca  motiva , 

tals  rahons  per  tot  arreu, 

que  no  lli  ba  ningú  aprop  mèu 

que  no  bi  prengui  part  activa. 

Dels  crits  ne  venen  trompadas , 

jo,  entremitx,  sens  poderm'  moure  ; 

veig  que  comensan  à  ploure 

cops  de  puny  y  bofetadas. 

Un  mosso,  entre  las  bravatas 

ab  que  m' insulta  atrevit, 

m'  envia,  aquí  al  mitx  del  pit, 

tot  un  biftecb  ab  patatas  ; 

un  dels  que  mou  mès  soroll 

se  m'  emporta  mitx  faldó  . 

un  altre  à  cops  de  bastó 

m'  enfonsa  '1  barret  al  coll , 

tothom  crida  qui  mès  pot  , 

trompada  à  dreta  y  esquerra  ; 

tothom  pega  y  ningú  s'  erra. 

jJo  soch  lo  Manco  de  tot! 

Quant  ja  s'  han  bèn  esbravat, 

pera  aumentar  ma  agonia, 

avisan  ú  un  jmlicía 

que  'm  porta  à  ca  la  Ciutat ; 

y  'm  tancan  al  calabosso 

entre  un  borratxo  y  un  boig 

que  ja  't  dich  que  feya  goig  ; 

gracias  al  maleint  mosso 

allà  m'  han  tingut  fins  ara  , 

que  un  arcalde  compassiu 

ha  dit  no  veya  motiu 

pera  estarme  pres  encara 

y  aquí  'm  tens  ,  noy,  quasi  mort, 

brut,  estripat  y  rabiant, 

plé  de  cops  y  renegant 

del  ball  y  la  meva  sort.  (Pausa.) 

Lluís.        ;T'  has  lluhit !  ;Y  jo  que  'm  feya 

il-lusions!  jJo  que  'm  pensava 

esmorsar,  que  ja  'm  semblava 

trobarmhi ,  tant  segú  ho  veya ! 

No  hi  ha  que  fià  ab  re  tèu. 
Pascual.   No  'm  vinguis  ara  à  armar  brega  ; 

ha  estat  una  nit  de  pega 

que  ja  ha  passat,  gràcia  à  Dèu. 
Lluís.        Tu  al  fi  has  sopat. 
Pascual.  Cert ,  es  just. 

Massa  y  tot,  pus  1'  últim  plat, 

aquell  cèlebre  estofat, 

no  m'  ha  vingut  mòlt  de  gust. 

Tot  m'  ha  sortit  al  revés 

per  la  meva  mala  lluna , 

però  demà  la  fortuna 

pot  cambiar,  y  ten  entès 

que  ab  una  mica  de  tàctica 

se  fan  diners  à  trompons. 
Lluís.        Donchs  home,  menos  rahons 

y  mòlt  mès  posarho  en  pràctica. 
Pascual.   A  n'  aquest  temps  que  vivim 

tothom  campa  à  costa  d'  altres. 
Lluís.        Sí,  però  entretant  nosaltres 

cantem  los  goigs  de  sant  Prim. 
Pascual.  A  la  vida  estudiantil 

axó  's  troba  à  cada  pas, 

fès  com  jo  que  ni  en  faig  cas  ; 

à  mi  tot  me  tè  tranquil. 

Avuy  la  sort  tè  convida, 

vinga  broma  y  à  gosà... 

en  sent  demà  ,  Dèu  dirà... 

y  axis  se  passa  la  vida. 
Lluís.        é,Y  si  la  sort  no  vè  may  ? 
Pascual.   Si  'm  trobo  massa  apurat 

me  caso,  ja  bo  tinch  pensat ; 

cura  de  moro.  ;Axó  ray  ! 
Lluís.        ;Bah!  ;Bab!  Deixat  de  tontadas 

y  anem  al  cas. 
Pascual.  &Qué  vols  dir  ? 

Lluís.        Que  ara  jo  tincb  de  sortir  ; 

ja  sòn  las  onze  tocadas 

y  es  qüestió  d'  espavilarse  ; 

ab  axó  dèixam  la  roba, 

que  per  cert  està  com  nova, 

veyàm  si  podrà  arretglarse 

que  sembli  un  xiquet  decent. 
Pascual,   i  Quina  roba?  ^La  levita? 

No  pot  ser.  Tincb  una  cita... 

no  m'  ho  daràs  à  entenent. 

Pots  sorti  ab  lo  sobretodo. 
Lluís.        ^Pero  1u'  G^s  ximple  ó  lo  fas  ? 

£no  't  recordas  qu'  ahi  '1  vas 

dú  à  empenyar  ? 
Pascual.  Donchs  buscat  modo 

de  compondre  *t ;  jo,  ja  veus  , 

ho  necessito  y  es  mèu. 
Lluís.        Aquí  no  hi  ha  mèu  ni  tèu, 

es  del  comú ,  y  si  tu  "t  creus 

que  has  de  seguir  com  fins  ara 

fent  sempre  ta  voluntat, 

vas  ,  noy,  mòlt  equivocat : 

jo  no  he  esmorsat  encara 

y  sortint  poLsè  podré 

treure  '1  ventre  de  mal  any, 

mentres  tu  ,  com  bon  company, 

ïn'  esperas  ;  no  tardaré. 
Pascual.    Vaig  da  una  cita  à  ne '1  ball, 

y  la  paraula  donada 

sabs  qu'  es  pera  mi  sagrada. 

No  't  prenguis  pas  lo  traball 

de  contradí,  es  temps  perdut; 

quant  torni  vèsten  si  vols. 
Lluís.        Es  que  també  tè  bemolls... 
Pascual.  Créume,  no  siguis  tossut. 
Lluís.        Jo  tincb  lo  dret 
Pascual.  Y  jo'l  tort; 

mes  sortiré  s'  ha  acabat. 
(Se  tira  sobre  Pascual ,  barallant-se  com  per  arrencarh 

la  levita;  aquest  ho  evita  com  indica  7  didlech.) 
Pascual.   jAlto  !  ^Qué  has  fèt,  desgraciat? 

Tota  1'  has  rompuda. 
Lluís.  Fort. 

Axis  no  hi  hauran  qüestions. 
Pascual.  Ni  levita. 
Lluís.  i  Com  quedem? 

Pascual.   Tè,  aquí  la  tens.  íQué  hi  farem? 

(Donantli.) 

Cedeixo  ,  no  vull  rahons. 
Lluís.        Porta,  deixat  de  brometas      (Posdntsela.) 

y  enllesteix.  Dònam  las  bótas. 
Pascual.  iQué.mès? 
(Ajeulien  la  cadira  bona,  sentdntsehi  los  dos.  Pascual  se 

treu  las  bótas  que  's  calsa  Lluís.) 
Lluís.  Res  mès.  Tè,  sòn  totas 

fètas  malbé,  't  sòn  estretas 

y  las  vols  dur... 
Pascual.  jQué  hi  faràs? 

No  'n  tinch  d'  altres  ;  ja  'm  fan  mal, 

però  penso  que  mès  val 

patí  un  xiquet,  que  no  pas 

quedarme  à  casa. 
Lluís.  Mal  fèt , 

quedanthi  traballarias, 

y  à  bèn  segur  no  estarias 

tan  tronat. 
Pascual.  ;Vés  qui  's  permet 

darme  llisons  !  i  Per  ventura 

ho  fas  tu  millor  ?  Un  poeta 

que  no  sab  ja  ,  una  pesseta 

quin  color  tè... 
Lluís.  j Verge  pura! 

(Ressaltant  lo  barret.) 

i  Quin  barret !  Ja  fa  tronera. 

Y  ab  la  levita  qu'  està 

bastant  galdosa,  farà 

un  conjunt...  Un  calavera. 

Tot  fa  artista.  Vaja,  adéu.  (Falsa  sortida.) 

jAh!  Lo  millò  'm  descuydava, 

la  comèdia,  j,ab  que  pensava? 

àQuí  sab?  Quant  menos  se  creu... 

Prompte  torno  ;  es  necessari 

que  sortim  d'  un  cop  d'  apuros. 

Portaré  un  grapat  de  duros  , 

vaig  à  trobar  F  empressari.         (Se  'n  fià.) 

ESCENA  V. 

PASCUAL. 

Pascual,  axó  va  mòlt  mal, 
axó  va  mòlt  mal,  Pascual. 
Seguint  d'  aquesta  manera, 
Pascual,  no  tarem  carrera, 
no  'n  farem,  Pascual,  com  cal. 
Crech  qu'  en  Llüis  tè  rahò  : 
ab  festas,  balls  y  brometas 
no  hi  he  trobat  res  de  bó, 
y  à  n'  aquí  la  gran  qüestió 
es  arreplegar  pessetas. 
;Pessetas!  ;  Ay!  ;Qui  en  tingués  ! 
Si  acabés  aquets  traballs... 

(Senyalant  los  quadros.) 
Però  si  no  hi  puch  fer  més  ; 
i  qui  's  creu  capàs  de  fer  res 
pensant  en  noyas  y  balls? 
May  m'  havia  vist  axis  ; 
fins  la  cita  se  m'  escapa, 
perquè  à  bèn  segur,  en  Lluis 
farà  de  mi  cas  omís 
com  si  jo  no  fòs  al  mapa. 
Altres  mals  de  cap  tindrà  ; 
y  com  estem  sense  roba 
no  m'  hi  puch  pas  presentà... 
jSi  qu'  es  un  dia  de  proba! 
^Hi  ha  més  pega  per  contà? 

Diuhen  que  1  que  no  es  negat 
de  tot  sab  treuren  partit, 
tinch  d'  anarhi,  s'  ha  acabat, 
.si  no  hi  puch  anar  -vestit 
ni'  hi  presento  despullat. 
Una  levita,  ^aliònt  buscaria? 

(Regirantho  tot.) 
Tot  està  empenyat,  venut... 
estich  que  ja  no  sè  ahònt  daria... 
si  pogués  enmatllevarla... 
tingués  algun  conegut 
entre  'Is  vehins...  ;oh  fortuna! 

(Mirant  per  la  finestra.) 
en  lo  segon  pis  n'  hi  ha  una 
que  s'  està  prenen  la  fresca ; 
es  qüestió,  de  trobà  alguna 
manera  de  fè  una  pesca. 
Cuytém  que  la  cosa  ho  val , 
es  lo  cel  que  me  la  envia... 
no  desesperis,  Pascual. 

(Fent  lo  que  va  dihent.) 
Curdill...  perquè  axó  es  tant  alt... 
j  Un  ganxo !  ;  Quina  alegria ! 

(Trohantne  un.) 
A  pescaria  tot  seguit, 
potser  també  'Is  hi  fa  nosa... 
veig  la  noya  ab  bon  vestit 
y  un  cop  me  n'  haji  servit 
la  torno  com  si  tal  cosa. 
La  ocasió  es  que  ni  pintada,     (Atisbant.) 
mans  à  F  obra,  ningú  's  mou, 
enllestim.  ;Batuanada! 
j  Tinch  una  gavia  enganxada  ! 

(Se  sent  lo  ruido.) 
;;Y  la  gavia  ha  anat  al  pou!! 
Lo  lloro  de  don  Llüis, 
del  cafre,  1'  amo  del  pis; 
la  broma  'm  pot  sortir  cara,  - 
bona  1'  hem  feta ,  ;  infelís  ! 
quina  gresca  que  's  prepara. 

(Se  senten  crits  del  costat  de  la  finestra.) 
i  Qui  pesca  ara  la  levita? 

;No  s'  armat  mal  alborot ! 
é,Y  com  hi  vaig  à  la  cita? 
Jo  que  ja  ho  veya  bè  tot... 

ESCENA  VI. 


PASCUAL,  CARMETA. 

Carmeta.  Li  vinch  à  fè  una  visita 

si  es  que  no  's  troba  ocupat, 
Pascual.    ;  Calla!  £,La  meva j?<zré/a 

1     del  ball  ? 
Carmeta.  ;  Com!  £  Vostè,  Pascual? 

Pascual.    Sí,  jo  sò;  '1  mateix,  Carmeta. 
Carmeta.  ^Qu'  es  germà  de  1'  altre  jove?... 
Pascual.   ^De  qui,  d' en  Lluis?... 
Carmeta.  Del  poeta. 

Pascual.    No,  som  companys,  vivim  junts... 
Carmeta.  A  fé,  m'  he  quedat  sorpresa. 
Pascual,    i  Vostè  coneix  à  n'  en  Lluis 

y  1  ve  à  veure  à  casa  seva? 
Carmeta.  jQué  tè  de  particular? 

Ab  vehins  ja  's  tè  franquesa. 
Pascual,   i  Vehins? 
Carmeta.  Sí,  visch  al  quart  pis, 

m'  he  mudat  de  poch. 
Pascual.  ^Deveras? 

;  Y  quin  pes  m'  ha  tret  del  cor ! 

Quant  he  vist  de  la  manera 

que  ha  entrat...  los  celos  m'  han  mort. 

Se  m'  ha  acudit  una  idea... 
Carmeta.  ^Celos?  j,Y  tot  justament 

de  mi? 
Pascual.  De  vostè,  Carmeta, 

de  vostè  ,  à  qui  fa  algun  temps 

vàreig  ja  donar  promesa 

de  casament... 
Carmeta.      •  Com  ía  ab  totas. 

Pascual.    No  tinch  tantas  tragaderas , 

no  à  totas,  no  exagerem... 

Mes  vostè  ab  sa  indiferència 

no  'n  fa  cas... 


Carmeta. 
Pascual. 
Carmeta. 

Pascual. 
Carmeta. 
Pascual. 


Carmeta. 


Pascual. 


Carmeta, 
Pascual. 


Carmeta 


Pascual. 


Carmeta 


Pascual. 


Carmeta 
Pascual. 

Si  es  broma  sols. 
Si  diu  que  sí,  es  cosa  feta. 
I  Vostè  's  casaria  ab  mi  ? 
Ab  mi,  que  'm  coneix  apenas... 
Però  que  la  estimo  tant... 
;Uy!  juy!  juy!  que  va  depressa... 
£  Perquè  no  si  es  veritat? 
La  estimava  ans  de  coneixeria. 
Vostè   es  lo  meu  ideal. 
^Sera  la  estimació  aquesta, 
la  causa  de  que  à  mitx  ball 
vaig  quedar  sense parejal 
Un...  compromís  de  moment 
va  detenirme...  y  quant  creya 
poder  tornaria  à  trobar, 
vaig  rodar  tot,  ja  no  bi  era. 
jY  quin  disgust  que  tindria!.,. 
No  bo  prengui  ab  aqueixa  flema. 
Si  vostè  'm  veyés  lo  cor, 
si  sabés  totas  mas  penas 
veuria  lo  que  la  estimo 
y  no  riuria,  Carmeta. 
Aquesta  nit,  m'  ha  quedat 
sa  memòria  tant  impresa 
que  no  he  pogut  tancar  1'  ull. 
(Se  dorm  mòlt  mal  sobre  pedra 
y  mès  ab  un  calabosso.) 
Axó  es  estimar  de  veras ,  (Ah  burla.) 

no  dormir  pensant  ab  mi. 
;  Quina  mala  nit ! 

; Dolenta!  (Ab  carinyo.) 
Si  1'  hagués  passada  ab  mi 
ja  hauria  vist... 

i  Bona  pessa ! 
Ben  distint  del  sèu  company, 
tant  prudent... 

;  Vaya  un  aleta ! 
Fíquili  'Is  dits  à  la  boca 
y  ja  veurà  si  mossega.  ?    - 

Vostè  pogués  assemblàrseli. 
Fassim  lo  favor  ,  Carmeta, 
escoltim. 

Carmeta.  No  '1  vull  sentir. 

Pascual.   M'  ha  de  cumplir  la  promesa, 

avuy  teniam  que  véurens... 
Carmeta.  Però  no  aquí  à  casa  seva. 
Pascual.    Es  lo  mateix  ja  que  hi  som. 
Carmeta.  No  hi  ha  poca  diferencia, 

;  com  ho  pendria  vostè ! 
Pascual.    No  sigui  axí,  'm  desespera. 

^Ahònt  millor  que  aquí?  Tots  sols, 

à  ningú  podem  da  enveja. 

Los  senyors  no  diran  res, 

(Pels  del públich.) 

no  'Is  hi  farem  la  denteta, 

perquè  tots,  qui  mes  qui  menos, 

tenen  la  seva  jpareja. 
Carmeta.  Tinch  d'  anarmen  de  precís, 

de  segú  al  teatro  m'-  esperan. 

Venia  à  fè  una  pregunta 

pensantme  qu'  en  Lluís  hi  era... 

mes  no  senti,  me  'n  entomo. 
Pascual,    i  Sense  escoltarm'  ? 
Carmeta.  Si  s'  enipenya 

en  parlarme,  ni'  acompanya. 
Pascual.    (Ja  me  la  temia  aquesta.) 

Tinch  mòltas  cosas  que  dirli, 

però... 
Carmeta.  i  Llavors  en  que  pensa? 

Me  ho  podrà  dir  pe  '1  camí, 

arreglis. 
Pascual.  Es  que... 

Carmeta.  Depressa ; 

no  m'  agrada  fè  esperar 

à  ningú. 
Pascual.  Es  que,  ab  franquesa, 

ho  sento,  però  no  puch 

venir  ,  tinch  bastanta  feyna... 
Carmeta.  Ja  la  farà  un  altre  dia. 
Pascual.   Urgeix  mòlt.  (;  Sort  com  la  meva ! 

^Cóm  li  dich  que  no  tinch  roba?) 
Carmeta.  j,Y  aquestas  sòn  las  promesas 

d'  amor  de  que  tant  parlava? 

^Y  à  una  petita  friolera 


(Apurat.) 

que  li  demano,  vacila, 

busca  escusas  y  m'  ho  nega? 
Pascual.    Carme  la,  per  tots  los  sants, 

que  son  bastantas  dotzenas, 

no  'm  digui  que  no  la  estimo ; 

me  fa  perdre  la  xaveta. 

Demanim  qualsevol  cosa 

y  ho  faig  al  punt. 
Carmeta.  è.Donchs  que  pensa? 

Acabem,  £vé  ó  no? 
Pascual.  (;Es  qu'  es  mòlt! 

i  Qui  la  distreu?)  ;Ay  Carmeta! 

Per  vostè,  <,qué  no  faria  ? 

Qui  estima  de  la  manera 

que  jo,  no  repara  en  res, 

perquè  '1  pensament  s'  eleva 

à  la... 
Carmeta.  Quins  romansos  gasta. 

Per  últim  cop;  £vé? 
Pascual.  Carmeta,    (Abatut.) 

no  puch, 
Carmeta.  ^Aquestas  tenim 

desprès  de  tanta  polèmica? 

Està  clar,  déu  esperar 

à  n'  alguna  clulcinea... 
Pascual.   Li  puch  jurar... 
Carmeta.  i  Què  's  figura 

que  no  sè  las  sèvas  tretas? 

Serà  alguna  pobre  noya 

qu'  haurà  enganyat.  \ Calavera! 

Tots  los  homens  sòn  iguals, 

Està  bè,  quedis  ab  ella 

y  procuri  divertirse. 
Pascual.    jGracias!  (Desesperat.) 

Carmeta.  No  's  prengui  la  pena 

d'  anà  ahònt  haviam  quedat. 
Pascual.    Carmeta.  (Suplicant.) 

Carmeta.  Fora  molèstia 

bèn  inútil.  No  m'  agrada 

ser  plat  de  segona  mesa.  (Se  'n  va.) 

ESCENA  VIL 


Carmeta,  [ca!  £,Quí  Y  atura? 
Li  puch  bèn  anà  al  darrera. 
Ja  no  'm  faltava  res  mès 
sinó  que  renyís  ab  ella. 
Ha  estat  un  dia  complert 
de  desgracia.  ;  Oh  sort  funesta  ! 
Dèu  nos  guart  de  un  ja  està  fet. 
I  Qué  hi  farem? 

ESCENA  VIII. 

PASCUAL ,  LLUÍS. 


Lluís. 
Pascual. 


Lluís. 

Pascual. 

Lluís. 
Pascual. 


Lluís. 


(Lluís  entra,  tot  mòtxu  y  abatut  ) 
jDesditxa  eterna! 
;  Hola  !  i  Ja  ets  aquí  ?  £  Qué  portas 
de  profit?  No  t'  esperava 
tan  aviat.  Bè,  i  qué  hi  ha?  Acaba. 
Duch  mas  esperansas  mortas. 
è,Res  mès?  £Ün  altre  desastre? 
Es  dir,  que  '1  dinar  s'  es  fòs. 
Duch  la  ràbia  dins  del  cos. 
Millor  seria  un  pollastre. 
Bè,  esplícat,  i  qué  f  ha  passat? 
Contam. 

La  mès  gran  desgracia , 
millor  dit,  lo  cop  de  gràcia 
que  m'  estava  reservat. 
En  1'  apuro  en  que  'ns  trovém 
no  veya  mès  salvació 
que  'n  la  comèdia,  però 
com  sempre  tot  ho  esguerrem, 
he  trovat  à  1-  empressari 
y  F  hi  presentat  la  pessa 
y  ja  estava  à  tota  pressa 
llegint  lo  mès  necessari, 
quant,  à  la  escena  primera, 


—  24  — 

sense  podermen  dar  compte, 

se  rn'  ha  presentat  de  prompte 

lo  mèu  pare. 
Pascual.  &'L  de  Cervera? 

Lluís.        No  'n  gasto  gayres  dotzenas, 

es  T  únich  que  tinch. 
Pascual.  ;Qu' estrany! 

Ell  que  no  baixa  en  tot  1'  any... 
Lluís.        No  li  dono  temps  apenas 

de  coneixem,  que  ja  'm  llenso 

à  ne  'Is  seus  brassos... 
Pascual.  Ben  fèt. 

Lluís.        De  una  empenta  me  n'  ha  tret, 

rabio  encara  quant  hi  penso. 

Probo  de  parlar,  vario 

de  tàctica  ;  res  es  bó. 

M'  ha  encaixonat  un  sermó 

de  padre  y  muy  seüor  mio ; 

m'  ha  posat  de  volta  y  mitxa, 

ni'  ha  dit  quant  se  li  ha  acudit, 

gandul,  fill  desagrahit, 

que  faig  la  seva  desditxa... 

quant  he  dit  pera  calmarlo 

ha  estat  inútil,  en  va, 

per  fi,  me  n'  he  anat  d'  allà 

per  no  acabar  d'  exaltarlo. 

Renyit  ab  ell,  se  m'  acaba 

la  esperansa  que  he  tingut 

fins  ara ;  tot  es  perdut. 
Pascual.   Donchs  axó  sols  nos  faltava. 
(De  las  següents  décimas,  lo  actor  podrà  suprimir  las 
que  li  semblin ,  d  sòn  gust,  pera  no  fer  la  relació 
massa  pesada.) 
Lluís.        Apurar  pretench,  Dèu  mèu, 

quin  motiu  haveu  tingut 

ó  ab  lo  que  faltà  he  pogut 

perquè  tant  mal  me  tracteu, 

quant  veig,  que,  per  tot  arreu, 

tothom  es  afortunat, 

tant  si  es  jove  com  d'  edat, 

tant  si  es  negat  com  entès... 

U  jo  sent  com  los  demés 

tinch  de  ser  tant  desgraciat? 

L'  un,  qu'  es  mès  dur  qu'  una  soca, 

com  per  campar  tot  se  pensa, 

à  la  política  's  llensa 

sense  saber  ni  obrir  boca, 

mes,  com  vergonya  en  tè  poca, 

pastelejant,  ha  lograt 

figurà  y  sent  diputat 

dur  del  mànech  la  paella... 

U  no  sent  jo  tant  trapella 

tinch  de  ser  mès  desditxat? 

L'  altre,  es  un  estrafalari 

que  tè  'Is  seus  bens  compromesos 

y  viu  mès  plagat  d' inglesos 

que  d'  embrollas  un  notari, 

mes  perxó,  convit  diari, 

gresca  y  fora,  y  en  'cabat 

si  olora  algun  hisendat 

ja  per  sòn  compte  1'  agafa, 

£y  sens  ser  jo  tant  estafa 

tinch  de  ser  tant  desgraciat? 

Surt  un  qualsevol,  y  veus 
que ,  fentse  reglas  espressas, 
se  diu  poeta  y  fa  pessas, 
que  hi  escritas  ab  los  peus, 
y  encara  que  tu  't  fas  creus 
de  mirar  tant  disbarat, 
de  tothom  es  alabat 
guanyant  mès  quant  mès  dolent, 
U  jo  ab  mès  enteniment 
tinch  de  ser  mès  desgraciat? 

Surt  un  altre  ,  especulant 

ab  empresas  y  carrils 

y  quant  logra  fè  alguns  mils, 

qu'  es  lo  que  estava  esperant, 

toca  soleta,  deixant 

à  los  que  d'  ell  s'  han  fiat , 

creyentse  qu'  era  home  honrat, 


Pascual. 


Lluís. 

à  la  lluna  de  Valencià , 

iy  tenint  jo  mès  conciencia 

tincli  de  ser  mès  desditxat? 

Es  tal  ma  situació 
que,  quant  mès  la  considero 
de  tal  modo  m'  exaspero 
que  fins  perdo  la  rahò. 
£  Quina  justícia  es  axó 
que  sempre  'm  fassi  sufrí 
y*'m  tingui  de  perseguí 
la  desditxa,  ab  tal  excés 
que  sembla  que  '1  cel  en  pés 
se  conjuri  contra  mi?_ 

jll-lusions!  ^Qué  us  bavéu  fet? 
La  sort  vè  quant  no  's  demana. 
Jo  per  enganyar  la  gana 
aniré  à  dormí  un  ratet. 

(Se  tira  sohre  7  llit.) 
Bueno,  noy,  si  vols  res,  crida.     (Trucan.) 
I  Veus  ?  Lo  que  't  deya,  Llüis, 
la  sort  que  'ns  vol  entra  al  pis, 
cúytala  à  obrir  desseguida. 
Sols  faltaria  que  fòs 
un  inglés,  fóra  bonich.       (Anant  d  obrir.) 


ESCENA  ULTIMA. 

LLUÍS ,  CARMETA ,  PASCUAL. 


Carmeta. 

i  Sol?  iQu  es  fora  '1  sèu  amidi? 

(Entrant  sens  veure  d  Pascual.) 

Pascual. 

No,  Carmeta,  aquí  'n  tè  un  tros. 

(Saltant  del  llit.) 

Lluís. 

jQué  's  coneixen? 

Carmeta. 

Crecb  que  massa. 

;  Vaya  un  aucell ! 

Pascual. 

é,No  'm  perdona? 

(Apart  d  Carmeta.) 

Carmeta. 

No  pas  ab  tant  poca  estona, 

ha  de  tenir  mès  catxassa. 

Pascual.    ;  Carmeta,  si  sàpigues 

lo  mal  rato  que  he  passat!  (Id.) 

Carmeta.  ^Mal  rato?  iQuí  1'  ha  buscat? 
i    la  culpa  bèn  seva  es. 

Hagués  vingut. 
Pascual.  No  podia,  (Id.) 

m'  era  del  tot  impossible. 
Carmeta.  Quant  se  vol,  tot  es  possible, 

vàjiu  à  contà  à  sa  tia. 
(A  Lluis  que  s1  haurà  quedat  sentat  tot  pensatiu.) 

Donchs  parlarem  uns  instants 

de  un  encàrrech  que  m'  han  fèt .. 

é,Pero  qué  fa  tant  distret? 
Pascual.  Està  buscant  consonants. 

Pateix  d'  aquesta  mania, 

se  capfica  y  tant  devana 

que  enmagreix  y  pert  la  gana. 

Vol  viure  sols  de  poesia. 
Carmeta.  Ja  es  mòlt  dols  un  madrigal 

però  'm  sembla  insuficient 

pera  poder  da  aliment. 
Lluís.        No  m  fassi  cas  d'  en  Pascual, 

es  burleta  per  sistema, 

tot  ho  tè  de  criticar... 

;Avuy,  que  per  un  dinar 

crech  qu'  escriuria  un  poema! 
Pascual,  (j  Vols  callar !)  (A  Lluis  ) 

Carmeta.  No  he  bèn  entès... 

Lluís.        No  es  cap  deshonra  '1  ser  pobre. 

No  tenim  ni  un  quarto  à  sobre 

y  encara  no  hem  menjat  res. 
Carmeta.  £,Es  possible?  Y  si  no  vinch, 

j,cóm  se  arreglaban? 
Pascual.  (i  Xarrayre !-) 

Lluís.        Noy,  no  puch  mès.    (Senyalant  lo  ventre.) 
Carmeta.  No  tinch  gayre , 

mes  partirem  lo  que  tinch. 

Per  de  prompte  esmorsaràn 

ab  mi. 
Los  DOS.  No  podem  permetre... 

Carmeta.  No  hi  ha  escusas,  han  d'  atmetre 

ó  sinó  m'  enfadaran. 

Pascual.   Jo  no  tincli  gana,  no  cal... 
Lluís.        Ja  qu'  ell  no  vol  esplicarse... 

No  tè  roba  per  posarse. 
Pascual.   Sempre  la  llengua  't  fa  mal. 

(Cremat  d  Lluis.) 
Carmeta.  ;  Ara  hi  caych  !  £  Qui  no  li  feya 
dirho  llavors  que  he  vingut  ? 
Potsé  perxó  no  ha  pogut 
venir  ab  mi;  ;y  jo  que  'm  creya!... 
(; Pobre  xicot!) 
Lluís.  Jo  esperava 

que  la  comèdia  'm  valdria 
algun  diner  que  'ns  treuria 
del  apuro... 
Garmeta.  ^Ab  que  pensava? 

L'  empressari  m'  ha  donat 
una  carta;  aquí  la  tè.  (Donantli.) 

Lluís.        i  Pera  mi? 
Carmeta.  Pera  vostè, 

me  'n  havia  descuydat. 
Lluís.        Lletra  del  pare,  jesperansa! 

no  està  encara  tot  perdut. 
Pascual.   ^Véus  lo  que  't  deya?  ; Tossut! 

Ja  se  't  gira  la  balansa. 
Lluís.  «Llüis,  olvida  (Llegint.) 

lo  que  ha  passat, 
quant  de  tu  'm  deyan 
ja  veig  qu'  es  fals; 
en  lo  teatro 
me  han  informat 
dels  teus  estudis , 
dels  teus  traballs, 
y  ta  comèdia 
prompte  serà 
representada. 
Sè  lo  que  vals, 
sè  1  que  't  mereixes 
y  com  que  may 
per  penedirse 
s'  es  en  retart, 
vull  compensarte 
dels  teus  afanys ; 

vina  als  meus  brassos 
fill  estimat, 
no  vull  deixarte 
Josep  Aygual.» 

Sento  que  '1  cor  se  'm  dilata, 

i  que  bo  es  lo  pare,  Pascual! 

Y  jo  que  ja  'n  deya  mal... 
Pascual.   Ara  nadaràs  en  plata. 

Mes,  bèn  mirat,  ja  't  convé, 

mòlts  cops,  sols  per  tu  patia. 
Garmeta.  i  Y  perdrà  la  companyia? 
Pascual.   Vínguimen  à  fèr  vostè. 

;  Si  jo  tingues  la  fortuna 

de  rebre  una  carta  axis!... 

Però  no  sòch  tan  felís. 
Lluís.        Lo  porter  me  'n  ba  dat  una 

per  tu,  ara  quant  venia, 

potsè  's  la  que  tu  demanas.         (Li  dóna.) 

Veyam,  lo  qu'  es  per  las  ganas 

ja  't  dich  jo  que  no  's  perdria. 


Pascual. 

(Oòrintla. 
(Llegint.) 


)         L'  amo  de  casa, 
veyam  que  diu. 
«Totas  las  cosas 
tenen  un  fi, 
ja  ma  paciència 
s'  ha  acabat ;  tinch 
dada  ja  1'  ordre 
perquè  si  '1  pis 
no  's  desocupa 
avans  la  nit, 
embarcb  al  canto, 
pus  ja  estich  tip 
de  tanta  gresca, 
tan  embolicb. 
M'  ban  mort  lo  lloro, 
qu*  es  lo  mes  trist;  , 
es  impossible 
viure  tranquil 
y  com  no  pagan, 
no  vull  sufrir 
que  de  mi  's  burlin. 
Llüis  Feliu. » 

j  Com  si  ja  no  n'  hi  hagués  prou ! 

; D'  aquesta  feta  jo  'rn  moro! 
Lluís.        j,Y  que  li  has  fèt  à  ne  '1  lloro? 
Pascual.   Li  he  fèt  péndre  un  bany  de  pou. 
Lluís.        A  tothom  buscas  rahons, 

ja  t'  esplicaràn  un  qüento. 
Pascual.   L'  embarch,  pe  'Is  mobles  ho  sento, 

j  malaguanyats  !  sòn  tant  bons... 

;  Avuy  estich  de  fortuna  , 

mort  de  son  y  aquesta  nit 

ni  poder  ficarme  al  llit! 

j Tenir  de  mirar  la  lluna! 
Lluís.        Ara  ja  't  podré  servir. 
Carmeta.  Pot  també  de  tot  lo  mèu 

disposar  com  si  fòs  sèu. 
Pascual.   £No  'm  pot  pas  deixar  dormir 

à  casa  seva? 
Carmeta.  Està  clar. 

Mes,  si  tant  li  convenia... 

(Com  qui  no  gosa.) 

passant  per  la  vicaria... 
Pascual.   £,Qu'  escolto?  ^Puch  esperar?... 

j Oh  felicitat!  ;Oh  sort! 
Carmeta.  Si  in'  estima... 
Pascual.  i  Ho  ha  duptat  ? 

(Vaig  à  fè  '1  gran  disbarat.) 
Carmeta.  è, Si  es  constant?... 
Pascual.  Fins  à  la  mort. 

Lluís.        Vetaquí  un  romanso  nou. 
Pascual.  Carmeta,  ja  ho  sab,  sò  pobre, 

sols  tinch  lo  que  porto  à  sobre, 

i  me  vol  axis  ? 
Carmeta.  Ja  'n  tinch  prou 

si  promet  íerme  ditxosa. 
Pascual.  Li  juro  una  volta  y  cent. 
Carmeta.  Donchs  ja  està  fèt. 
Pascual.  ^Hi  consent? 

Es  tan  l  bona  com  hermosa. 
Lluís.        Una  boda  improvisada. 
Pascual.  Però  à  temps,  ja  'm  convenia. 

Axis  tindré  companyia 

corretjida...  y  aumentada. 

Ja  'm  cansava  '1  ser  solter, 

veyam  si  carabiant  d'  estat 

logro  fèr  un  bon  casat, 

penso  que  ja  ho  sabré  fèr. 

Viurem,  com  viuhen  tants  d'  altres, 

traballant,  fent  córrer  1'  eyna... 
Lluís.        i  Y  quant  s'  acabi  la  feyna  ? 
Pascual.  Ja  'ns  en  buscarem  nosaltres. 
Lluís.        ;  S'  han  acabat  las  desgracias ! 
Carmeta    Ara  à  esmorsà. 
Lluís.  Es  veritat. 

(Anants'en  tot  decidit.) 
Pascual.  é,Qué  no  tens  urbanitat?  (Detnrantlo.) 
Lluís.        &A  que  vè?  Tens  unas  gracias... 

(Senyalant  lo  piil•lich.) 
Pascual.   è,Y  'Is  senyors?  Sembla  mentida... 
Lluís.        Es  cert^  noy,  y  que  aturdits. 
Carmeta.  Axó  ray.  Si  sòn  servits  (Al  pll•lich.) 

també  à  vostès  se  'Is  convida. 


FI. 


OBRAS  DEL  MATEIX  AUTOR. 


Qui  no  s'  arrisca...  Comèdia  en  vers  y  en  1  acte. 
Dos  pierrots  engaviats.  Sarsuela  en  vers  y  en  1  acte. 
Coloms  y  estels.  Comèdia  en  vers  y  en  1  acte. 
Los  extremos  se  tocan  (1).  Comèdia  en  versoy  en  1  acto. 
Una  conspiracion  (1).  Comèdia  en  verso  y  en  2  actos. 
Por  huir  de  una  mujer.  Zarzuela  en  verso  y  en  1  acto. 


(1)    En  colaboracion  con  D.  Manuel  Mata  y  Maneja. 

